Góðu fréttirnar eru þær að það er oftast hagkvæmara að vera umhverfisvænn heldur en ekki ! Þú getur sparað töluverðar fjárhæðir með því að sóa minna , endurvinna og taka aðrar meðvitaðar ákvarðanir . Svo verður samviskan að sjálfsögðu miklu hreinni ! Hér eru 8 leiðir til að vera umhverfisvænni á hagkvæman hátt : 1 . Vertu samferða í vinnuna Ekki einungis sparar það bensín að deila bíl með vinnufélögum , heldur fækkar það bílum á veginum , sem þýðir minni mengun , og ferðalagið í vinnuna verður líflegra ! 2 . Notaðu fjölnotapoka í búðinni og maíspoka í ruslið Þetta er strax stórt skref og flott grænt framlag . Geymdu fjölnota poka í bílnum svo að þú gleymir þeim ekki og notaðu poka sem brotnar niður auðveldlega fyrir rusl . Að vera með moltutunnu minnkar rusl til muna og er skemmtilegt verkefni þegar það er komið í gang . Hér eru einfaldar leiðbeiningar um moltu . . 4 . Farðu í styttri sturtur Flestir elska að fara í langa , heita sturtu , en fimm mínútur eru í raun allt sem við þurfum . Íslendingar trúa því margir hverjir að allir þurfi að spara vatn , neeema við . En að spara vatn er að spara vatn . Að skera svo lítið sem eina mínútu af tímanum í sturtu getur sparað um það bil 4000 lítra af vatni á ári !! Það er ekki einungis gott fyrir plánetuna heldur líka fyrir budduna . 5 . Slökktu á ljósum þegar farið er í annað herbergi Þetta er eitt af því sem mörgum Íslendingum finnst erfitt að venja sig á að gera . Vissulega kostar rafmagnið okkur ekki mikið en perurnar springa mun fyrr ef ljósin eru látin loga og það er ekkert umhverfisvænt við þær ! Margir Íslendingar hafa gert þetta áratugum saman og er þetta einstaklega fallegur ávani . Safnaðu saman flöskum í poka ( eða tunnu með loki ) á skipulagðan hátt svo að þetta sé sem minnst fyrir þér . Svo er líka ráð að minnka matarsóun , meira um það HÉR . Þetta er ekki tæmandi listi og að sjálfsögðu eru margar fleiri leiðir til að vera umhverfisvænni ! Eins og til dæmis með því að vera meðvitaðri neytandi .